CELEX: 62011TO0564
Language: el
Date: 2012-09-05 00:00:00
Title: Διάταξη του Γενικού Δικαστηρίου (τρίτο τμήμα) της 5ης Σεπτεμβρίου 2012.#Nigel Paul Farage κατά Ευρωπαϊκού Κοινοβουλίου και Jerzy Buzek.#Θεσμικό δίκαιο — Απόφαση του Προέδρου του Κοινοβουλίου περί επιβολής σε ευρωβουλευτή της κυρώσεως της απώλειας του δικαιώματος αποζημιώσεως διαμονής για δέκα ημέρες — Απόφαση της επιτροπής νομικών θεμάτων του Κοινοβουλίου κηρύσσουσα απαράδεκτη την αίτηση του βουλευτή για υπεράσπιση της βουλευτικής ασυλίας του — Πρόδηλη αναρμοδιότητα του Γενικού Δικαστηρίου — Προδήλως απαράδεκτο.#Υπόθεση T‑564/11.

Διάταξη του Γενικού Δικαστηρίου (τρίτο τμήμα)της 5ης Σεπτεμβρίου 2012 — Farage κατά Κοινοβουλίου και Buzek
      (Υπόθεση T-564/11)
      «Θεσμικό δίκαιο — Απόφαση του Προέδρου του Κοινοβουλίου περί επιβολής σε ευρωβουλευτή της κυρώσεως της απώλειας του δικαιώματος αποζημιώσεως
         διαμονής για δέκα ημέρες — Απόφαση της επιτροπής νομικών θεμάτων του Κοινοβουλίου κηρύσσουσα απαράδεκτη την αίτηση του βουλευτή για υπεράσπιση της βουλευτικής
         ασυλίας του — Πρόδηλη αναρμοδιότητα του Γενικού Δικαστηρίου — Προδήλως απαράδεκτο»
      
      1.                     Προσφυγή ακυρώσεως — Αρμοδιότητα του δικαστή της Ένωσης — Προσφυγή κατά του οργάνου που είναι αρμόδιο, εντός του θεσμικού
            οργάνου, για την έκδοση της προσβαλλομένης αποφάσεως — Απαράδεκτο — Προσφυγή η οποία πρέπει να στρέφεται κατά του θεσμικού
            οργάνου που λογίζεται ως εκδότης της πράξεως (Άρθρο 263 ΣΛΕΕ) (βλ. σκέψη 18)
      2.                     Προσφυγή ακυρώσεως — Προθεσμίες — Χαρακτήρας δημοσίας τάξεως — Αυτεπάγγελτη εξέταση από τον δικαστή της Ένωσης — Εκπρόθεσμη
            άσκηση — Αποκλειστική προθεσμία (Άρθρο 263, εδ. 6, ΣΛΕΕ) (βλ. σκέψεις 20-23)
      3.                     Προσφυγή ακυρώσεως — Πράξεις δεκτικές προσφυγής — Έννοια — Πράξεις παράγουσες δεσμευτικά έννομα αποτελέσματα — Απόφαση σχετική
            με την υπεράσπιση της ασυλίας, την οποία έλαβε το Κοινοβούλιο κατόπιν αιτήματος του ενδιαφερόμενου βουλευτή — Απόφαση που
            δεν παράγει δεσμευτικά αποτελέσματα έναντι των εθνικών δικαστηρίων — Απαράδεκτο της προσφυγής (Άρθρο 263 ΣΛΕΕ) (βλ. σκέψεις 27-28)
      Αντικείμενο 
      
         
               Αίτημα ακυρώσεως, πρώτον, της αποφάσεως της 2ας Μαρτίου 2010 του Προέδρου του Κοινοβουλίου, η οποία επιβάλλει στον προσφεύγοντα
                  την κύρωση της απώλειας του δικαιώματος αποζημιώσεως διαμονής για δέκα ημέρες· δεύτερον, της αποφάσεως της 24ης Μαρτίου 2010
                  του Προεδρείου του Κοινοβουλίου, που επιβεβαιώνει την προμνησθείσα απόφαση του Προέδρου του Κοινοβουλίου· τρίτον, την απόφαση
                  της επιτροπής νομικών υποθέσεων του Κοινοβουλίου, η οποία κηρύσσει απαράδεκτο το αίτημα του προσφεύγοντος προς υπεράσπιση
                  της ασυλίας του· τέταρτον, αποφάσεως του Κοινοβουλίου μη περαιτέρω προσδιοριζόμενης.
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Ο Nigel Paul Farage φέρει τα δικαστικά έξοδά του, καθώς και τα έξοδα στα οποία υποβλήθηκε το Ευρωπαϊκό Κοινοβούλιο.